**การจัดการความรู้  
เรื่อง การบันทึกข้อมูลหลักสูตรเข้าสู่ระบบทะเบียนนักศึกษา**

1. หลังจาก สกอ. อนุมัติหลักสูตรเรียบร้อยแล้ว กลุ่มวิชาการจะต้องบันทึกข้อมูลหลักสูตรในระบบทะเบียนนักศึกษา ดังนี้


- บันทึกข้อมูลหลักสูตร

- บันทึกข้อมูลรายวิชา

- บันทึกโครงสร้างหลักสูตร

- บันทึกข้อมูลรายวิชาบังคับก่อน

2. **บันทึกข้อมูลหลักสูตร** (ระบบฐานข้อมูลหลัก > ระเบียนวิชาการ > 7 : บันทึกหลักสูตรวิชา) โดยงานเทคโนโลยีสารสนเทศจะออกรหัสหลักสูตร 10 หลักให้



2.1 รหัสหลักสูตร 10 หลัก โดยแต่ละหลักมีความหมายดังนี้

หลักที่ 1-2 เลข 2 หลักสุดท้ายของ ปี พ.ศ. ที่เป็นปีหลักสูตร

หลักที่ 3-4 รหัสระดับการศึกษาของนักศึกษาที่ใช้รหัสหลักสูตร ซึ่งควรจะตรงกับรหัส ระดับการศึกษาของนักศึกษา

|  |  |
| --- | --- |
| **รหัสระดับการศึกษา** | **ระดับการศึกษา** |
| 05 | ประกาศนียบัตรวิชาชีพ ภาคพิเศษ |
| 20 | ปริญญาตรี 5 ปี ภาคปกติ |
| 21 | ปริญญาตรี 4 ปี ภาคปกติ |
| 22 | ปริญญาตรี 2 ปีต่อเนื่อง ภาคปกติ |
| 23 | ปริญญาตรี 4 ปี ภาคสมทบ |
| 24 | ปริญญาตรี 2 ปีต่อเนื่อง ภาคสมทบ |
| 25 | ปริญญาตรี 2 ปีต่อเนื่อง ภาคสมทบเสาร์-อาทิตย์ |
| 28 | ปริญญาตรี 4 ปีโดยการเทียบโอน ภาคปกติ |
| 29 | ปริญญาตรี 4 ปีโดยการเทียบโอน ภาคสมทบ |
| 30 | ปริญญาโท ภาคสมทบ |
| 31 | ปริญญาโท ภาคสมทบเสาร์-อาทิตย์ |
| 35 | ปริญญาโท ภาคปกติ |
| 40 | ประกาศนียบัตรบัณฑิต ภาคสมทบเสาร์-อาทิตย์ |
| 60 | ปริญญาเอก ภาคสมทบ |
| 61 | ปริญญาเอก ภาคปกติ |

หลักที่ 5-6 รหัสคณะ/ประเภทวิชา

|  |  |
| --- | --- |
| **รหัสประเภทวิชา** | **ประเภทวิชา (ปวช.)** |
| 01 | ประเภทวิชาอุตสาหกรรม |
| 02 | ประเภทวิชาพาณิชยกรรม |
| **รหัสคณะ** | **คณะ** |
| 01 | คณะศิลปศาสตร์ |
| 02 | คณะวิทยาศาสตร์และเทคโนโลยี |
| 03 | คณะบริหารธุรกิจ |
| 04 | คณะวิศวกรรมศาสตร์ |
| 05 | คณะครุศาสตร์อุตสาหกรรม |
| 06 | คณะอุตสาหกรรมสิ่งทอและออกแบบแฟชั่น |
| 07 | คณะเทคโนโลยีคหกรรมศาสตร์ |
| 08 | คณะเทคโนโลยีสื่อสารมวลชน |
| 09 | คณะสถาปัตยกรรมศาสตร์และการออกแบบ |

หลักที่ 7-8 รหัสสาขาวิชาในคณะ/ประเภทวิชา

หลักที่ 9-10 รหัสกลุ่มวิชา/แขนงวิชา/วิชาเอกในสาขาวิชาในคณะ/ประเภทวิชา

2.2 ข้อมูลวุฒิการศึกษา ชื่อสาขาวิชา ชื่อวิชาเอก ระดับการศึกษา คณะของหลักสูตร ข้อมูลในส่วนนี้จะต้องตรงกับรายละเอียดใน มคอ.2 ของเล่มหลักสูตร เนื่องจากเป็นข้อมูลที่ใช้ในการแสดงผลในใบแสดงผลการศึกษา(Transcript) ของนักศึกษา

- ปีอ้างอิง บันทึกปีหลักสูตร

- วันที่เริ่มใช้ บันทึกวันที่เริ่มใช้หลักสูตร

- วันที่เลิกใช้ บันทึกวันที่เลิกใช้หลักสูตร

- สถานะ สำหรับหลักสูตรที่มีนักศึกษาอยู่ จะมี “สถานะ” เป็น “ใช้งาน” สำหรับ หลักสูตรที่ไม่มีนักศึกษาแล้ว ให้ปรับ “สถานะ” เป็น “เลิกใช้” เพื่อไม่ให้มี การแสดงผลในเว็บไซต์หลักสูตรที่เปิดสอน

- ระดับ บันทึกระดับการศึกษาของหลักสูตรโดยสามารถดูได้จากรหัสหลักสูตร

- คณะ บันทึกคณะของหลักสูตร

- วุฒิ บันทึกวุฒิการศึกษาหรือชื่อปริญญาของหลักสูตร

- ภาค/สาขา บันทึกสาขาวิชาของหลักสูตร

- กลุ่มสาขา/แขนง บันทึกวิชาเอก/กลุ่มสาขา/แขนงวิชาของหลักสูตร


2.3 ข้อมูลชื่อหลักสูตร และชื่อปริญญา

- สาขาหลักสูตร บันทึกชื่อหลักสูตรภาษาไทยและภาษาอังกฤษตามเล่ม มคอ.2 หากมี วิชาเอก/แขนงวิชา ให้ระบุวิชาเอก/แขนงวิชาต่อท้ายชื่อหลักสูตร

- ชื่อในปริญญา บันทึกชื่อปริญญาภาษาไทยและภาษาอังกฤษตามเล่ม มคอ.2

2.4 จำนวนหน่วยกิตตลอดหลักสูตร จำนวนหน่วยกิตในส่วนนี้จะต้องตรงกับรายละเอียดใน มคอ.2 ของเล่มหลักสูตร โดยจะใช้ในการแสดงผลในเว็บไซต์ระบบบริการการศึกษาในส่วนหลักสูตรที่เปิดรับ และใช้ในการตรวจสอบสิทธิ์ในการแจ้งสำเร็จการศึกษาผ่านเว็บไซต์ของนักศึกษา โดยนักศึกษาจะต้องมีจำนวนหน่วยกิต ลงทะเบียนมากกว่าหรือเท่ากับจำนวนหน่วยกิตตลอดหลักสูตร จึงจะสามารถแจ้งสำเร็จการศึกษาผ่านเว็บไซต์ได้

3. **บันทึกข้อมูลรายวิชา** (ระบบฐานข้อมูลหลัก > ระเบียนวิชาการ > 5 : รายวิชา)



3.1 รหัสวิชาและลำดับที่

- รหัสวิชา ในการบันทึกข้อมูลรายวิชา ให้ใส่รหัสวิชาตามเล่มหลักสูตร

- ลำดับที่ ให้ใส่เลข 2 หลักสุดท้ายของปีหลักสูตร ยกเว้นหมวดรายวิชาศึกษาทั่วไป เนื่องจากหมวดรายวิชาศึกษาทั่วไป มีเล่มข้อมูลรายวิชาหมวดศึกษาทั่วไป ปี พ.ศ.2559 แล้ว

3.2 ชื่อวิชา ระบบเกรดและประเภทวิชา

- ชื่อวิชา บันทึกชื่อวิชาภาษาไทยและชื่อวิชาภาษาอังกฤษ (ถ้ามี)

- ระบบเกรด ระบุระบบเกรดในการประเมินผลการเรียน มีดังนี้

- GD มีเกณฑ์การประเมินคะแนนเป็นเกรด A ถึง F

- SU มีการประเมินผลเป็น ผ่าน(S) หรือ ไม่ผ่าน(U)

- ประเภทวิชา ระบุประเภทของรายวิชา

3.3 คณะ ภาค

- คณะ ระบุคณะของรายวิชา

- ภาค ระบุสาขาวิชาของรายวิชา

3.4 หมวด หน่วยกิต ชั่วโมง

- หมวด ระบุหมวดรายวิชา มีดังนี้

- C รายวิชาแบบบรรยาย


- L รายวิชาแบบปฏิบัติ

- หน่วยกิต บันทึกจำนวนหน่วยกิตของรายวิชา โดยแบ่งเป็น จำนวนหน่วยกิตของ  
 รายวิชา จำนวนหน่วยกิตทฤษฎี จำนวนหน่วยกิตปฏิบัติ และจำนวนหน่วย  
 กิตศึกษาด้วยตนเอง โดยจำนวนหน่วยกิตในส่วนนี้จะใช้ในการคำนวน  
 ค่าลงทะเบียนเรียนตามหน่วยกิต

- ชั่วโมง บันทึกจำนวนชั่วโมงเรียนของรายวิชา โดยแบ่งเป็น จำนวนชั่วโมงเรียน  
 ทฤษฎี จำนวนชั่วโมงเรียนปฏิบัติ และจำนวนชั่วโมงศึกษาด้วยตนเอง โดย  
 การบันทึกจำนวนชั่วโมงจะต้องตรงกับเล่มหลักสูตร มคอ.2

3.5 คำอธิบายรายวิชา บันทึกคำอธิบายรายวิชาภาษาไทยและภาษาอังกฤษ

4. **บันทึกโครงสร้างหลักสูตร** (ระบบฐานข้อมูลหลัก > ระเบียนวิชาการ > 9 : บันทึกโครงสร้างหลักสูตรวิชา)



4.1 เลือกรหัสหลักสูตรที่ต้องการบันทึกโครงสร้างหลักสูตร

4.2 บันทึกรายละเอียดโครงสร้างหลักสูตร มีดังนี้

- ที่ บันทึกลำดับหัวข้อโครงสร้างหลักสูตรตามเล่มหลักสูตร

- คำอธิบาย บันทึกชื่อหัวข้อโครงสร้างหลักสูตร


- Cr. บันทึกจำนวนหน่วยกิตของแต่ละหัวข้อตามเล่มหลักสูตร

- เงื่อนไข ระบุเงื่อนไขของหัวข้อ มีดังนี้

- H ใช้ระบุหัวข้อในกรณีที่เป็นหมวดรายวิชา

- C ใช้ระบุหัวข้อในกรณีที่เป็นกลุ่มวิชา เมื่อระบุเงื่อนไขเป็น C แล้ว จะต้องระบุ รายวิชาในกลุ่มวิชาตามเล่มหลักสูตร

- F ใช้ระบุหัวข้อในกรณีที่เป็นหมวดวิชาเลือกเสรี



4.3 บันทึกรายวิชาในแต่ละกลุ่มวิชา/หมวดวิชาของโครงสร้างหลักสูตร หลังจากระบุเงื่อนไขในหัวข้อเป็น C แล้ว จะปรากฎหน้าต่างให้บันทึกรายวิชาที่อยู่ในกลุ่มวิชาตามหัวข้อที่เลือก

4.4 บันทึกหมวดวิชาเลือกเสรี โดยระบุเงื่อนไขเป็น F

5. **บันทึกข้อมูลรายวิชาบังคับก่อน** (ระบบฐานข้อมูลหลัก > ระเบียนวิชาการ > 6 : บันทึกวิชาบังคับก่อน)

5.1 ใส่รหัสวิชาและลำดับที่ เพื่อบันทึกเงื่อนไขรายวิชาบังคับก่อน

5.2 บันทึกเงื่อนไขรายวิชาบังคับก่อน โดยมีวิธีการบันทึกดังนี้

**แบบที่ 1** บันทึกรายวิชาบังคับก่อน



ในเล่มหลักสูตรระดับ 4 ปีหรือ 5 ปี จะมีการระบุเงื่อนไขรายวิชาที่ต้องเรียนมาก่อนหรือรายวิชาบังคับก่อน ตัวอย่างดังรูป รายวิชา GE2200102 ภาษาอังกฤษเพื่ออาชีพ จะต้องเรียนรายวิชา GE2201102 ภาษาอังกฤษ 2 มาก่อน ดังนั้นการบันทึกเงื่อนไขรายวิชาบังคับก่อน ดังนี้


- เงื่อนไขที่ ระบุเลขลำดับเงื่อนไขตามลำดับ ในกรณีนี้เป็นเงื่อนไขที่ “1”

- กรอกรหัสวิชา ระดับ หลักสูตร ในกรณีนี้ รายวิชา GE2200102 ภาษาอังกฤษเพื่ออาชีพ เป็นรายวิชาศึกษาทั่วไป ที่จะใช้ในเล่มหลักสูตรระดับ 4 ปีหรือ 5 ปี ทุกเล่มทุกคณะ และมีเงื่อนไขรายวิชาบังคับก่อนเหมือนกันทุกเล่ม คือ ต้องผ่านรายวิชา GE2201102 ภาษาอังกฤษ 2 มาก่อน ดังนั้น ในช่องกรอกรหัสนี้ ให้กรอกรหัสวิชา “GE2201102”

- คะแนนเฉลี่ยต่ำสุด บันทึกค่าคะแนนเกรดต่ำสุดที่นักศึกษาต้องได้รับจากรายวิชาที่ เรียนมาก่อน ในกรณีนี้ นักศึกษาต้อง “ผ่าน” หรือได้เกรด “D” ใน รายวิชา GE2201102 ภาษาอังกฤษ 2 มาก่อน ดังนั้นให้บันทึกค่า คะแนนต่ำสุดเป็น “1”

- ประเภท ในกรณีที่เป็นรายวิชาที่ต้องผ่านมาก่อน

ให้บันทึกเป็น “P : บังคับก่อน”




แต่ในเล่มหลักสูตรระดับต่อเนื่อง จะไม่มีการระบุเงื่อนไขรายวิชาที่ต้องเรียนมาก่อน เนื่องจากนักศึกษาหลักสูตรต่อเนื่องไม่ต้องลงทะเบียนเรียนรายวิชา GE2201102 ภาษาอังกฤษ 2 ดังนั้นจึงต้องระบุเงื่อนไขให้หลักสูตรต่อเนื่องสามารถลงทะเบียนเรียนรายวิชา GE2200102 ภาษาอังกฤษเพื่ออาชีพ ได้โดยไม่ต้องเรียนรายวิชา GE2201102 ภาษาอังกฤษ 2 มาก่อน ดังนั้นการบันทึกเงื่อนไขรายวิชาบังคับก่อน ดังนี้

- เงื่อนไขที่ ระบุเลขลำดับเงื่อนไขตามลำดับ ซึ่งในกรณีนี้เป็นเงื่อนไขที่ไม่ เกี่ยวข้องกับเงื่อนไขที่ 1 ดังนั้นจึงต้องระบุเลขลำดับเงื่อนไขที่ไม่ใช่ “1” ในกรณีนี้จึงระบุเป็นเงื่อนไขที่ “2”


- กรอกรหัสวิชา ระดับ หลักสูตร ในกรณีนี้ ตัวอย่างหลักสูตรต่อเนื่องเป็นหลักสูตร  
 คหกรรมศาสตรบัณฑิต สาขาวิชาการบริหารธุรกิจคหกรรมศาสตร์ (ต่อเนื่อง) ปี พ.ศ.2560 มีรหัสหลักสูตรในระบบคือ   
 “6022070601” ดังนั้นในช่องกรอกรหัสนี้ ให้บันทึกเป็น   
 “6022070601”

- คะแนนเฉลี่ยต่ำสุด ในกรณีนี้ เป็นเงื่อนไขที่ไม่ใช่เงื่อนไขที่เกี่ยวกับรายวิชา ในช่อง  
 คะแนนเฉลี่ยต่ำสุดนี้จึงไม่ต้องบันทึกข้อมูลใดๆ

- ประเภท ในกรณีนี้ให้บันทึกเป็น “P : บังคับก่อน”



**แบบที่ 2** บันทึกรายวิชาเรียนควบคู่



จากรูปตัวอย่าง มีการระบุเงื่อนไขรายวิชาที่ต้องเรียนมาก่อน “หรือ” รายวิชาที่ต้องเรียนควบคู่ ดังนั้นจึงต้องแยกเป็น 2 เงื่อนไข คือ เงื่อนไขที่ 1 บันทึกรายวิชาบังคับก่อน และเงื่อนไขที่ 2 บันทึกรายวิชาเรียนควบคู่ โดยการบันทึกรายวิชาบังคับก่อน สามารถปฏิบัติตามขั้นตอนการบันทึกแบบที่ 1 ได้ ดังนั้นการบันทึกเงื่อนไขรายวิชาเรียนควบคู่ มีดังนี้

- เงื่อนไขที่ ระบุเลขลำดับเงื่อนไขตามลำดับ ในกรณีนี้มีเงื่อนไขที่ 1 เป็น  
 เงื่อนไขของรายวิชาบังคับก่อนแล้ว จึงต้องบันทึกเป็นเงื่อนไขที่


“2”

- กรอกรหัสวิชา ระดับ หลักสูตร ในกรณีนี้ รายวิชา EN2021101 กลศาสตร์วิศวกรรม มี  
 เงื่อนไขรายวิชาที่ต้องเรียนควบคู่ คือรายวิชา ST2051107 ฟิสิกส์   
 1 สำหรับวิศวกร ดังนั้นในช่องกรอกรหัสนี้ จึงต้องบันทึก   
 “ST2051107”

- คะแนนเฉลี่ยต่ำสุด ในกรณีที่เป็นการบันทึกรายวิชาที่ต้องเรียนควบคู่ ไม่ต้องบันทึกค่า  
 คะแนนเฉลี่ยต่ำสุด

- ประเภท ในกรณีที่เป็นรายวิชาที่ต้องเรียนควบคู่

ให้บันทึกเป็น “C : บังคับร่วม”



แต่ในเล่มหลักสูตรระดับต่อเนื่อง จะมีการระบุเงื่อนไขรายวิชาที่ต้องเรียนมาก่อนและเงื่อนไขรายวิชาเรียนควบคู่แตกต่างจากหลักสูตรระดับ 4 ปีหรือ 5 ปี เนื่องจากหลักสูตรระดับต่อเนื่องมีจำนวนน้อยมาก จึงใช้การบันทึกเงื่อนไขเฉพาะให้กับหลักสูตรระดับต่อเนื่องให้สามารถลงทะเบียนตามเงื่อนไขที่ระบุในเล่มหลักสูตรได้ ดังนั้นการบันทึกเงื่อนไขรายวิชาบังคับก่อน ดังนี้


- เงื่อนไขที่ ระบุเลขลำดับเงื่อนไขตามลำดับ ซึ่งในกรณีนี้เป็นเงื่อนไขที่ไม่ เกี่ยวข้องกับเงื่อนไขที่ 1 และเงื่อนไขที่ 2 ซึ่งเป็นเงื่อนไขของเล่ม  
 หลักสูตรระดับ 4 ปีหรือ 5 ปี ดังนั้นจึงต้องระบุเลขลำดับเงื่อนไขที่  
 ไม่ใช่ “1” และ “2” ในกรณีนี้จึงระบุเป็นเงื่อนไขที่ “3”

- กรอกรหัสวิชา ระดับ หลักสูตร ในกรณีนี้ ตัวอย่างหลักสูตรต่อเนื่องเป็นหลักสูตร  
 อุตสาหกรรมศาสตรบัณฑิต สาขาวิชาเทคโนโลยีวิศวกรรม  
 นวัตกรรมเพื่อความยั่งยืน (ต่อเนื่อง) ปี พ.ศ.2559 มีรหัสหลักสูตร ในระบบคือ “5922045501” ดังนั้นในช่องกรอกรหัสนี้ ให้บันทึก เป็น “5922045501” และอีกบรรทัดในเงื่อนไขเดียวกัน คือ หลักสูตรดังกล่าวนี้ ต้องผ่านรายวิชา ST2051103 ฟิสิกส์พื้นฐาน 1 มาก่อน ดังนั้นในช่องกรอกรหัสอีกบรรทัดหนึ่ง ให้บันทึก “ST2051103”

- คะแนนเฉลี่ยต่ำสุด ในกรณีนี้มีการบันทึกเงื่อนไขรายวิชาบังคับก่อน 2 บรรทัดที่เป็น  
 เงื่อนไขเดียวกัน คือ บรรทัดหนึ่งเป็นเงื่อนไขที่ระบุหลักสูตร ใน  
 เงื่อนไขนี้ ไม่ต้องบันทึกค่าคะแนนเฉลี่ยต่ำสุด ส่วนอีกบรรทัดหนึ่งที่  
 เป็นการบันทึกเงื่อนไขที่เป็นรายวิชาที่ต้องเรียนผ่านมาก่อน จึงต้อง  
 ระบุค่าคะแนนเฉลี่ยต่ำสุดในบรรทัดนี้ เป็น “1”

- ประเภท ในกรณีที่เป็นรายวิชาที่ต้องเรียนผ่านมาก่อน

ให้บันทึกเป็น “P : บังคับก่อน” ทั้ง 2 บรรทัด



6. เสร็จสิ้นการบันทึกข้อมูลหลักสูตรเข้าสู่ระบบทะเบียนนักศึกษา


**ข้อควรระวังสำหรับเจ้าหน้าที่กลุ่มทะเบียนและประมวลผล**

- เจ้าหน้าที่ต้องรู้ว่านักศึกษาแต่ละรุ่น แต่ละสาขา ใช้เล่มหลักสูตร เล่มไหน ปีอะไร

ทำไมเจ้าหน้าที่กลุ่มทะเบียนและประมวลผลถึงต้องรู้ว่านักศึกษาแต่ละคนใช้เล่มหลักสูตรเล่มไหน? นั่นก็เพราะว่าหลักสูตรที่ใช้เปิดสอนจะมีอายุการใช้งาน 5 ปี เมื่อมีอายุการใช้งานครบ 5 ปีแล้ว จะต้องมีการปรับปรุงให้หลักสูตรมีความทันสมัย เข้ากับยุคสมัย เพื่อให้หลักสูตรมีคุณภาพที่ดีอยู่เสมอ ซึ่งการปรับปรุงหลักสูตรนั้นอาจจะมีการเปลี่ยนแปลงข้อมูลจากหลักสูตรเล่มเดิม เช่น มีการเปลี่ยนแปลงรหัสวิชา มีการเปลี่ยนแปลงเงื่อนไขรายวิชาบังคับก่อนหรือรายวิชาบังคับร่วม มีการเปลี่ยนแปลงจำนวนหน่วยกิตตลอดหลักสูตร โดยข้อมูลหลักสูตรจะถูกบันทึกลงในระบบทะเบียนนักศึกษาโดยเจ้าหน้าที่กลุ่มวิชาการ

เจ้าหน้าที่กลุ่มทะเบียนและประมวลผลจะมีหน้าที่บันทึกแผนการเรียน เปิดรายวิชาให้นักศึกษาลงทะเบียนในแต่ละภาคการศึกษา และที่สำคัญคือ การตรวจสอบการสำเร็จการศึกษาของนักศึกษา โดยในแต่ละส่วนจะมีความสำคัญ ดังนี้

- การบันทึกแผนการเรียน เป็นการเตรียมข้อมูลรายวิชาที่จะเปิดสอนในแต่ละปี/ภาคการศึกษาของนักศึกษาแต่ละรุ่นกลุ่ม ดังนั้นหากเจ้าหน้าที่บันทึกข้อมูลรายวิชาลงในแผนการเรียนไม่ตรงกับรายวิชาที่นักศึกษาใช้ในเล่มหลักสูตร ถ้าหากเป็นรายวิชาที่ต่อเนื่องกัน จะส่งผลให้นักศึกษาไม่สามารถลงทะเบียนเรียนในรายวิชาต่อไปได้



จากรูปตัวอย่าง จะเห็นได้ว่าแผนการเรียนของนักศึกษารุ่นกลุ่มนี้จะมีการเรียนรายวิชา ST2031103 แคลคูลัส 1 ในภาคการศึกษาที่ 2/2561 และมีการเรียนรายวิชา ST2031104 แคลคูลัส 2 ในภาคการศึกษาที่ 1/2562 ซึ่งเป็นรายวิชาต่อเนื่องกัน โดยนักศึกษารุ่น 61 กลุ่ม ปวค. นั้นจะต้องใช้เล่มหลักสูตรวิทยาศาสตรบัณฑิต สาขาวิชาวิทยาการคอมพิวเตอร์ ปี พ.ศ.2561 แต่จะเห็นได้ว่ารายวิชาแคลคูลัส 1 มีรหัสวิชาเป็น ST2031103-59 หมายความว่ารายวิชาแคลคูลัส 1 นี้เป็นของเล่มหลักสูตร ปี พ.ศ.2559 ส่วนรายวิชาแคลคูลัส 2 มีรหัสวิชาเป็น ST2031104-61 ซึ่งใช้กับเล่มหลักสูตรปี พ.ศ.2561 จึงถูกต้องแล้ว ในกรณีรายวิชา ST2031104-61 แคลคูลัส 2 จะต้องเรียนรายวิชา ST2031103-61 แคลคูลัส 1 มาก่อน จึงส่งผลทำให้นักศึกษาไม่สามารถลงทะเบียนเรียนรายวิชาแคลคูลัส 2 ได้ เนื่องจากระบบจะต้องการรายวิชา ST2031103-61 เท่านั้น